Il-Kunsill adotta konklużjonijiet dwar approċċ strateġiku tal-UE għar-relazzjonijiet kulturali internazzjonali u li jistabbilixxi qafas għal azzjoni mill-istati membri u l-istituzzjonijiet tal-UE. Il-konklużjonijiet jistabbilixxu l-għan li jissaħħu l-effettività u l-impatt tal-politika barranija tal-UE billi jiġu integrati r-relazzjonijiet kulturali internazzjonali fil-firxa tal- istrumenti tal-politika barranija tagħha. Huma jagħrfu l-ħtieġa għal approċċ trasversali għall-kultura u l-inklużività. Il-konklużjonijiet jappellaw ukoll lill-istati membri, lill-Kummissjoni u lis-Servizz Ewropew għall-Azzjoni Esterna biex isaħħu l-koordinazzjoni u l-gwida strateġika dwar l-aħjar mod biex jiġu promossi r-relazzjonijiet kulturali internazzjonali. Konklużjonijiet tal-Kunsill dwar approċċ strateġiku tal-UE għal relazzjonijiet kulturali internazzjonali u qafas għal azzjoni Kultura fil-qalba tar-Relazzjonijiet Internazzjonali tal-UE (is-sit web tas-SEAE) Ara l-paġna tal-laqgħa